b'\n_START_ARTICLE_\nGot to Be Certain\n_START_SECTION_\nVideospot\n_START_PARAGRAPH_\nVideospot za pesem\xc2\xa0\xc2\xbbGot To Be Certain\xc2\xab\xc2\xa0je re\xc5\xbeiral Chris Langman, posneli pa so ga v aprilu 1988 v Melbourneu, Avstralija. Posneli so \xc5\xa1tiri razli\xc4\x8dne verzije videospota, a so kot uradno razli\xc4\x8dico videospota izdali samo eno.\n_START_SECTION_\nDose\xc5\xbeki na lestvicah\n_START_PARAGRAPH_\n2. maja 1988 je pesem\xc2\xa0\xc2\xbbGot to Be Certain\xc2\xab\xc2\xa0iz\xc5\xa1la v Zdru\xc5\xbeenem kraljestvu. Tam je debitirala na petnajstem mestu glasbene lestvice in tako postala druga britanska uspe\xc5\xa1nica Kylie Minogue. Nazadnje je pesem zasedla drugo mesto lestvice in tam ostala tri zaporedne tedne. Tam je nazadnje prodala 278.000 izvodov. Tudi drugod je bila pesem izredno uspe\xc5\xa1na. Prvo mesto je zasedla na lestvicah v sedmih dr\xc5\xbeavah, med drugim tudi na Finskem in v Izraelu. Pesem je na \xc5\xa0vedskem prodala 17.227 izvodov. Na novozelandski lestvici je pesem zasedla drugo mesto in tam ostala \xc5\xa1tirinajst tednov. Takrat je postala njen najuspe\xc5\xa1nej\xc5\xa1i singl v Novi Zelandiji._NEWLINE_Pesem\xc2\xa0\xc2\xbbGot to Be Certain\xc2\xab\xc2\xa0je postala drugi singl Kylie Minogue, ki je zasedel prvo mesto na avstralski lestvici; tam je ostal tri tedne.'